Ehdotus neuvoston direktiiviksi vaarallisten jätteiden polttamisesta annetun direktiivin 94/67/EY muuttamisesta /* KOM/97/0604 lopull. - SYN 97/0314 */



Virallinen lehti nro C 013 , 17/01/1998 s. 0006



Ehdotus neuvoston direktiiviksi vaarallisten jätteiden polttamisesta annetun direktiivin 94/67/EY muuttamisesta (98/C 13/04) (ETA:n kannalta merkityksellinen teksti) KOM(97) 604 lopull. - 97/0314(SYN) (Komission esittämä 24 päivänä marraskuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 s artiklan 1 kohdan, ottaa huomioon komission ehdotuksen, toimii yhdessä Euroopan parlamentin kanssa ja noudattaa perustamissopimuksen 189 c artiklassa määrättyä menettelyä, ottaa huomioon talous- ja sosiaalikomitean lausunnon, sekä katsoo, että vaarallisten jätteiden polttamisesta 16 päivänä joulukuuta 1994 annetussa direktiivissä 94/67/EY (1) vahvistettiin ilmaan suuntautuvien päästöjen raja-arvot, direktiivin 94/67/EY 8 artiklan 3 kohdan mukaisesti neuvoston on asetettava erityiset päästöjen raja-arvot palamiskaasujen puhdistamisesta syntyviin nestemäisiin jätteisiin sisältyville pilaantumista aiheuttaville aineille, jotka on tarkoitus päästää ympäristöön erillisen käsittelyn jälkeen, tässä direktiivissä asetetut raja-arvot vastaavat periaatetta, jonka mukaan pilaantumista aiheuttavien aineiden kulkeutuminen ilmasta veteen on estettävä, päästöjen valvomiseksi tarvitaan korkeatasoista mittaustekniikkaa, jotta taattaisiin pilaantumista aiheuttavien aineiden päästöjä koskevien raja-arvojen noudattaminen, ON ANTANUT TÄMÄN DIREKTIIVIN: 1 artikla Muutetaan vaarallisten jätteiden polttamisesta annettu direktiivi 94/67/EY seuraavasti: 1. Korvataan 8 artikla seuraavasti: "8 artikla 1) Jäteveden päästämiseen jätteenpolttolaitoksesta on oltava toimivaltaisen viranomaisen lupa. 2) Palamiskaasujen puhdistamisesta syntyvien jätevesien päästämistä vesiin on rajoitettava niin paljon kuin mahdollista. 3) Luvassa olevan erityismääräyksen perusteella palamiskaasujen puhdistamisesta syntyvät jätevedet voidaan poistaa erillisen käsittelyn jälkeen, jos: a) asianmukaisen yhteisön, kansallisten ja paikallisten säännösten vaatimukset täyttyvät päästöjen raja-arvojen osalta, ja b) liitteessä IV tarkoitettujen pilaantumista aiheuttavien aineiden pitoisuudet eivät ylitä kyseisessä liitteessä asetettuja päästöjen raja-arvoja. 4) Päästöjen raja-arvoja sovelletaan pisteessä, jossa liitteessä IV tarkoitetut pilaantumista aiheuttavat aineet päästetään polttolaitoksesta. Jos palamiskaasujen puhdistamisesta syntyvää jätevettä käsitellään yhdessä muun paikan päällä syntyvän vastaavan jäteveden kanssa, toimijan on tehtävä 8 kohdassa eritellyt mittaukset: a) palamiskaasujen puhdistamisprosesseista syntyvästä jätevesivirrasta ennen sen syöttämistä yhteiseen jäteveden käsittelylaitokseen, b) muusta jätevesivirrasta (virroista) ennen sen syöttämistä yhteiseen jäteveden käsittelylaitokseen, c) pisteessä, jossa jätevesi päästetään lopullisesti polttolaitoksesta käsittelyn jälkeen. Liitteessä IV säädettyjen päästöjen raja-arvojen noudattamisen tarkastamiseksi toimijan on suoritettava tarvittavat ainetaselaskelmat niiden päästötasojen määrittämiseksi lopullisessa jätevesipäästössä, joiden voidaan katsoa aiheutuneen palamiskaasujen puhdistamisesta syntyneestä jätevedestä. 5) Toimivaltaisten viranomaisten on varmistettava, ettei jätevettä missään vaiheessa laimenneta sekoittamalla erilaisia jätevesivirtoja keskenään tai jollain muulla tavalla, paitsi jos tällainen sekoittaminen on osa prosessia, joka on asianmukaisesti hyväksytty jätehuoltoon liittyvien lupien myöntämistä koskevien säädösten nojalla. 6) Luvassa asetetaan a) orgaanisten tai epäorgaanisten pilaantumista aiheuttavien aineiden päästöjen raja-arvot 2 kohdassa tarkoitettua periaatetta seuraten 3 kohdan a alakohdassa tarkoitettujen vaatimusten noudattamiseksi, b) ainakin pH:ta, lämpötilaa, virtausta ja sameutta koskevat toiminnan valvontaparametrit, c) ympäristöön päästettävän jätevesimäärän enimmäistilavuus sen varmistamiseksi, että raksasmetallien, dioksiinien ja furaanien määrä suhteessa käsitellyn vaarallisen jätteen määrään on pienempi kuin ilmaan päästettäväksi sallittu määrä. 7) On luotava valvontamenettely sen todentamiseksi, noudatetaanko 3 kohdassa 6 kohdan a alakohdassa ja liitteessä IV tarkoitettujen pilaantumista aiheuttavien aineiden päästöissä niille asetettuja raja-arvoja. Kyseiseen menettelyyn on sisällytettävä näytteiden ottoa ja analysointia koskevat säännökset. Päästöjen raja-arvoja noudatetaan, jos: a) mikään päivittäisistä keskiarvoista ei ylitä yhtäkään niistä päästöjen raja-arvoista, jotka on säädetty liitteessä IV kiintoaineille yhteensä (pilaantumista aiheuttava aine 1) ja raskasmetalleille (pilaantumista aiheuttavat aineet 5-14) sekä liitteen IV sarakkeessa B elohopealle, kadmiumille ja talliumille (pilaantumista aiheuttavat aineet 2, 3 ja 4), b) mikään kuukausittaisista keskiarvoista ei ylitä yhtäkään niistä päästöjen raja-arvoista, jotka on säädetty liitteen IV sarakkeessa A elohopealle, kadmiumille ja talliumille (pilaantumista aiheuttavat aineet 2, 3 ja 4), c) kumpikaan dioksiinien ja furaanien kahdesta vuosittaisesta mittauksesta ei ylitä päästöjen raja-arvoja, jotka on säädetty liitteessä IV pilaantumista aiheuttavalle aineelle 15. 8) Seuraavat mittaukset on suoritettava päästölähteessä: a) 6 kohdan b alakohdassa tarkoitettujen parametrien jatkuva mittaus, b) kiintoaineen kokonaismäärän päivittäiset hetkelliset mittaukset, c) 24 tunnin näytteenottoaikaa edustavan näytteen päivittäiset mittaukset 3 kohdassa tarkoitetuista pilaantumista aiheuttavista aineista, joiden numerot liitteessä IV ovat 5-14, d) elohopean, kadmiumin ja talliumin kuukausittaiset mittaukset, e) vähintään kaksi mittausta vuodessa dioksiineista ja furaaneista; toiminnan 12 ensimmäisen kuukauden aikana suoritetaan kuitenkin yksi mittaus joka toinen kuukausi. 9) Mittaustekniikoiden suhteen on noudatettava seuraavia vaatimuksia: a) niiden mittausten, jotka tehdään vettä pilaavien aineiden pitoisuuksien määrittämiseksi päästöissä, on oltava edustavia, b) kaikkien pilaantumista aiheuttavien aineiden näytteiden otto ja analysointi, dioksiinit ja furaanit mukaan lukien, on tehtävä liitteessä III olevan 2 kohdan mukaisesti, c) dioksiinien ja furaanien valvontamenettely hyväksytään liitteessä III olevan 3 kohdan mukaisesti. 10) Jätteenpolttolaitosten sijaintipaikat sekä niihin liittyvät vaarallisten jätteiden varastointialueet on suunniteltava ja niitä on käytettävä siten, että kaikki pilaantumista aiheuttavien aineiden päästöt maaperään ja pohjavesiin estetään pohjaveden suojelemisesta tiettyjen vaarallisten aineiden aiheuttamalta pilaantumiselta 17 päivänä joulukuuta 1979 annetun neuvoston direktiivin 80/68/ETY (¹) säännösten mukaisesti. Lisäksi on oltava varastoja jätteenpolttolaitosalueen hulevesille ja muille epäpuhtaille vesille, joita syntyy ylivuotamisesta tai palonsammutustöistä. Varastointikapasiteetin on oltava riittävän iso, jotta nämä vedet voidaan tarvittaessa tutkia ja käsitellä ennen niiden päästämistä ympäristöön. (¹) EYVL L 20, 26.1.1980, s. 43, direktiivi sellaisena kuin se on viimeksi muutettuna direktiivillä 91/692/ETY." 2. Tämän direktiivin liite sisällytetään muutettavaan direktiiviin liitteenä IV. 2 artikla 1. Jäsenvaltioiden on saatettava tämän päätöksen noudattamisen edellyttämät lait, asetukset ja hallinnolliset määräykset voimaan viimeistään tammikuussa 1998. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 3 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. (1) EYVL L 365, 31.12.1994, s. 34 LIITE "LIITE IV >TAULUKON PAIKKA> "